Pomladni koncert Pihalnega orkestra Občine Šentjernej
2026-04-24 19:00 (Africa/Abidjan)
Člani Pihalnega orkestra Občine Šentjernej vabijo na prijeten večer orkestralne glasbe. Orkester, ki ga bo vodil dirigent Benjamin Burger, vam bo ponudil mogočne simfonije, slikovite in znane filmske skladbe ter živahne ritme, s katerimi bodo pozdravili prihajajočo pomlad.
Vabljeni!
Vstopnice: 10 €

TRIGLAV: POT ODREŠITVE
2026-05-07 19:00
Dokumentarni film
Triglav: Pot odrešitve je zgodba o Daretu Vidicu in soočenju z dogodki izpred 50 let. Takrat sta dve zaporedni streli zarezali v mlada življenja skupine pohodnikov na Triglav. Ko se Dare odloči, da bo skušal dokončno razumeti kaj se je zgodilo, se sooči svojimi strahovi, krivdo, nemočjo.
Sporočilo filma sledi pridobljenim življenjskim modrostim zdaj odraslih soudeležencev nesreče, da pri naravnih nesrečah ni krivcev ampak je le usoda, ki lahko zapečati življenjsko pot.
Vabljeni vsi, še posebej ljubitelji gora.
Vstopnice: 6 €

Glasbena urica s pihalnim orkestrom
2026-05-11 09:30
Koncert s predstavitvijo glasbenikov in godbeništva
Pihalni orkester se bo v dopoldanskem času predstavil osnovnošolcem in ostalim obiskovalcem na drugačen način. Kaj pomeni biti član orkestra, kateri so glavni dogodki skozi leto in kako se godbeniki nanj pripravijo. Orkester bo zaigral – celo v različnih sestavih. Vabljeni na posebno urico z domačimi godbeniki.
Prostovoljni prispevki

Gutenwerd - vsakdanjik v srednjem veku - ZAKLJUČNO VODENJE
2026-05-13 19:00
Občina Šentjernej, Narodni muzej Slovenije in Kulturni center Primoža Trubarja
vabimo na zaključno vodstvo po razstavi Gutenwerd – vsakdanjik v srednjem veku. Po razstavi bo vodil dr. Tomaž Nabergoj, kustos razstave. Razstava bo na ogled samo še do 17. maja.
Ne zamudite zadnje priložnosti za sprehod skozi čas.
Brezplačna udeležba.

EKSODUS 1945: NAŠA KRI
2026-05-14 19:00
Slovenski celovečerni igrani film – nastal po resnični zgodbi
Igrajo: Jernej Kuntner, Matevž Müller, Alenka Tetičkovič, Robert Prebil, Maša Tiselj in drugi
Maj 1945, Ljubljana. Po koncu 2. svetovne vojne in komunističnem prevzemu oblasti veliko nasprotnikov komunizma zapušča Jugoslavijo, umikajo se na avstrijsko Koroško k zaveznikom Angležem. S sanitetnim vlakom iz Ljubljane poleg domobranskih ranjencev potujeta tudi zdravnika dr. Janez Janež in dr. Valentin Meršol z družino. Njuna načela in vest so na preizkušnji, ko se soočita s kruto resnico, da vseh ne moreta rešiti – preživetje enih bo pomenilo smrt drugih.
Vstopnice: 7 €

TIČI
2026-05-19 20:00
Gledališka komedija
Avtor: Petja Kogovšek
Igrajo: Gašper Stojc, Klemen Košir, Boštjan Smukavec, Petra Kržan.
Zgodba govori o treh tičih. Prijateljih, ki se vsako leto srečujejo v savni, edinem prostoru, kjer so tiči osvobojeni spodnjega perila. To jim daje priložnost za redka druženja, na katerih se lahko pogovarjajo o življenju, delu, radostih in mukah, ki krojijo njihovo tičjo usodo. Ta je bolj ali manj umeščena v temo spodnjega perila, kjer na svojih jajcih težko čakajo, da bodo lahko planili na svobodo. Pa četudi le na kratek curek.
Spolnost, ki jo doživljamo moški kot njihovi gospodarji, je tičem neznana. Zanje pomeni predvsem bolj ali manj redno zaposlitev, delo. V jame vstopajo in izstopajo približno s takšnim zanosom in veseljem, kot njihovi gospodarji hodijo v službe.
Pogovor treh tičev v savni, vam bo morda vsaj malce odstrl pogled na dokaj monotono življenje teh na jajcih čepečih udov, brez katerih bi bil ta svet osiromašen vsega kar leze in gre.
OPOZORILO: predstava ni primerna za mlajše od 12 let.
Vstopnice: 15 € redna cena; 12 € za dijake, študente in upokojence
